En heldig spiller fra Aalestrup i Nordjylland blev millionær den 18 juni - kun to måneder efter vedkommende havde købt et hellod i Klasselotteriet.

Tillykke, du har vundet to millioner kr. på dit hellod. Sådan lød meddelelsen, da den heldige vinder fik den gode nyhed på mail. - Ja, jeg troede, det var løgn, at det var nogen, som lavede sjov med mig, så jeg måtte da også tjekke efter, fortæller spilleren til Klasselotteriet. - Jeg har tidligere spillet Skrabespil og Lotto, men det gav ikke rigtig noget. Derfor skulle Klasselotteriet prøves, og her fortsætter jeg i hvert fald med at spille, griner vinderen glad. Spilleren fortæller, at de foreløbige planer med gevinsten er boligforbedringer, rejser og så skal børnene forsødes.